**Δράση «Ενίσχυση Τουριστικών ΜΜΕ για το ποιοτικό εκσυγχρονισμό τους και την αναβάθμιση των παρεχόμενων υπηρεσιών τους»/ΕΠΑνΕΚ, ΕΣΠΑ 2014-2020**

**Ενημερωτικό Σημείωμα Οδηγιών**

Οι δυνητικοί δικαιούχοι οι οποίοι υπέβαλαν στο ΠΣΚΕ ηλεκτρονικά αιτήσεις χρηματοδότησης στη παρούσα δράση πρέπει να αποστείλουν στον αρμόδιο εταίρο του ΕΦΕΠΑΕ τα απαιτούμενα δικαιολογητικά ένταξης σύμφωνα με το Παράρτημα VI της 5ης Τροποποίησης της Αναλυτικής Πρόσκλησης **το αργότερο έως τις 15/09/2017.**

Αναρτημένα στις ιστοσελίδες του ΕΦΕΠΑΕ και των εταίρων του είναι διαθέσιμα τα παρακάτω αρχεία:

1. Απαιτούμενα δικαιολογητικά ένταξης Παραρτήματος VI της 5ης Τροποποίησης της Αναλυτικής Πρόσκλησης

2. ΥΔ\_Α\_Παράρτημα VΙI\_ΕΝΙΣΧΥΣΗ ΤΟΥΡΙΣΤΙΚΩΝ

3. ΥΔ\_B\_Παράρτημα VΙI \_ ΕΝΙΣΧΥΣΗ ΤΟΥΡΙΣΤΙΚΩΝ

4. ΥΔ \_Δήλωση ΜΜΕ\_Παράρτημα VΙI \_ ΕΝΙΣΧΥΣΗ ΤΟΥΡΙΣΤΙΚΩΝ

Ανάλογα με το είδος του δικαιούχου (Υφιστάμενη ή Νέα Επιχείρηση) και τη νομική μορφή, προσκομίζονται τα αντίστοιχα δικαιολογητικά του Αρχείου 1.

Η Υπεύθυνη δήλωση Α (Αρχείο 2) υπογράφεται από τον ατομικό επιχειρηματία ή από τον Νόμιμο εκπρόσωπο σε περίπτωση σύστασης εταιρείας/νομικής μορφής, και προσκομίζεται **επικυρωμένη για το γνήσιο της υπογραφής**.

Η Υπεύθυνη Δήλωση Β (Αρχείο 3) των επιχορηγήσεων που έχουν λάβει κατά το παρελθόν οι συνδεδεμένες με την επιχείρηση υπογράφεται από τον ατομικό επιχειρηματία ή από τον Νόμιμο εκπρόσωπο σε περίπτωση σύστασης εταιρείας/νομικής μορφής. Η περίοδος αναφοράς είναι από **1/1/2015 και μετά**.

Η Υπεύθυνη δήλωση ΜΜΕ (Αρχείο 4) αφορά στην ιδιότητα της ΜΜΕ του Κανονισμού (ΕΚ) 651/2014 της Ε.Ε της αιτηθείσας προς χρηματοδότηση επιχείρηση και υπογράφεται από τον ατομικό επιχειρηματία ή από τον Νόμιμο εκπρόσωπο σε περίπτωση σύστασης εταιρείας/νομικής μορφής. Η περίοδος αναφοράς είναι το έτος 2016.